**DIGITALNI SUSTAV**

Računalo je uređaj sastavljen od različitih dijelova koji rade zajedno i obavljaju zadatke prema uputama.

Računalo se sastoji od:

* **sklopovske opreme** ili **sklopovlja** (*Hardware* – hardver) -) – svi fizički dijelovi računala i drugih digitalnih uređaja, koje možemo vidjeti ili opipati
* **programske opreme** ili **programa** (*Software* – softver) ) – čine je svi programi ugrađeni (instalirani) u računalo, pametni telefon i druge uređaje. Dijelimo je na sustavsku (operativni sustavi) i primjensku (korisnički programi i aplikacije).

**Operacijski sustav** je program koji upravlja računalom i uređajima povezanima s njime Najpoznatiji OS: Microsoft Windows, Linux i Mac OS X.

Hardver dijelimo na:

* **Ulazni uređaji**– uređaji s pomoći kojih unosimo podatke u računalo (tipkovnica, miš, igraća palica, mikrofon, kamera, skener …)
* **Izlazni uređaji** – uređaji s pomoću kojih možemo vidjeti prikaz rezultata rada na računalu (monitor, projektor, pisač), ili čuti reprodukciju zvučnog zapisa s računala (zvučnici, slušalice).
* **Središnja (sustavna) jedinica računala** – služi za obradu podataka. U njezinu se kućištu nalaze: matična ploča, procesor, središnji i pomoćni spremnici, dodatne kartice (grafička, zvučna, mrežna i druge te uređaj za napajanje.
* **Matična ploča** – osnovna središnja jedinica računala. Povezuje unutarnje i vanjske, ulazne ili izlazne uređaje s procesorom računala.
* **Procesor**– središnja jedinica za obradu podataka. Upravlja radom svih dijelova računala i usklađuje njihov rad.

**Digitalni sustav** – uređaj ili skup uređaja koji pretvaraju razne informacije iz svakodnevnog života u brojčane podatke, radi jednostavnije obrade, prikaza i prijenosa. Računalo je najsloženiji digitalni sustav.

**Model rada računala zasniva se na tri temeljna koraka: ULAZ, OBRADA i IZLAZ.**